CELEX: 32017D1851
Language: mt
Date: 2017-10-11 00:00:00
Title: Deċiżjoni ta' implimentazzjoni tal-Kummissjoni (UE) 2017/1851 tal-11 ta' Ottubru 2017 li temenda l-Anness II(E) tad-Deċiżjoni 92/260/KEE fir-rigward tar-rekwiżiti għal marda Afrikana taż-żwiemel ta' żwiemel irreġistrati li jitħallew jidħlu temporanjament mill-Alġerija, mill-Kuwajt, mill-Marokk, mill-Oman, mill-Qatar, mit-Tuneżija u mit-Turkija, u li temenda l-Anness I tad-Deċiżjoni 2004/211/KE fir-rigward tal-annotazzjoni tal-Emirati Għarab Magħquda fil-lista ta' pajjiżi terzi u partijiet minnhom minn fejn l-importazzjonijiet fl-Unjoni ta' ekwidi ħajjin u ta' semen, ova u embrijuni tal-ispeċi ekwina huma awtorizzati (notifikata bid-dokument C(2017) 6775) (Test b'rilevanza għaż-ŻEE. )

13.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 264/20
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/1851
   tal-11 ta' Ottubru 2017
   li temenda l-Anness II(E) tad-Deċiżjoni 92/260/KEE fir-rigward tar-rekwiżiti għal marda Afrikana taż-żwiemel ta' żwiemel irreġistrati li jitħallew jidħlu temporanjament mill-Alġerija, mill-Kuwajt, mill-Marokk, mill-Oman, mill-Qatar, mit-Tuneżija u mit-Turkija, u li temenda l-Anness I tad-Deċiżjoni 2004/211/KE fir-rigward tal-annotazzjoni tal-Emirati Għarab Magħquda fil-lista ta' pajjiżi terzi u partijiet minnhom minn fejn l-importazzjonijiet fl-Unjoni ta' ekwidi ħajjin u ta' semen, ova u embrijuni tal-ispeċi ekwina huma awtorizzati
   
      
         (notifikata bid-dokument C(2017) 6775)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 92/65/KEE tat-13 ta' Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta', u l-importazzjoni fil-Komunità ta' annimali, semen, ova u embrijuni mhux suġġetti għal ħtiġijiet ta' saħħa tal-annimali meħtieġa f'regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b'mod partikolari l-Artikolu 17(3)(a) tagħha,
   Wara li kkunsidrat id-Direttiva tal-Kunsill 2009/156/KE tat-30 ta' Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta' ekwidi (2), u b'mod partikolari l-Artikolu 12(1) u (4), il-punt (a) tal-Artikolu 15, l-Artikolu 16(2) u l-frażi introduttorja u l-punti (a) u (b) tal-Artikolu 19 tagħha,
   Billi:
   
               (1)
            
            
               Id-Direttiva 2009/156/KE tistabbilixxi l-kundizzjonijiet tas-saħħa tal-annimali għall-importazzjoni tal-ekwidi ħajjin fl-Unjoni. Din tistipula, fost l-oħrajn, li l-importazzjonijiet tal-ekwidi fl-Unjoni huma awtorizzati biss minn pajjiżi terzi li jkunu ilhom ħielsa għal sentejn mill-marda Afrikana taż-żwiemel (AHS).
            
         
               (2)
            
            
               Id-Deċiżjoni tal-Kummissjoni 92/260/KEE (3) tistabbilixxi l-kundizzjonijiet tas-saħħa tal-annimali u ċ-ċertifikazzjoni veterinarja għad-dħul temporanju ta' inqas minn 90 jum ta' żwiemel irreġistrati. L-Anness II(E) ta' dik id-Deċiżjoni jistabbilixxi mudell ta' ċertifikat tas-saħħa għad-dħul temporanju ta' żwiemel irreġistrati minn pajjiżi terzi assenjati lill-grupp E, fost l-oħrajn, mill-Alġerija, mill-Kuwajt, mill-Marokk, mill-Oman, mill-Qatar, mit-Tuneżija u mit-Turkija.
            
         
               (3)
            
            
               Skont ir-Riżoluzzjoni Nru 27 (4) dwar “Ir-Rikonoxximent tal-Istatus tal-Marda Afrikana taż-Żwiemel tal-Pajjiżi Membri”, li ġiet adottata mill-Assemblea Dinjija tad-Delegati tal-Organizzazzjoni Dinjija għas-Saħħa tal-Annimali (OIE) fit-23 ta' Mejju 2017, l-Alġerija, il-Kuwajt, il-Marokk, l-Oman, il-Qatar, it-Tuneżija u t-Turkija huma inklużi fil-lista tal-Pajjiżi Membri tal-OIE li huma ħielsa mill-marda Afrikana taż-żwiemel.
            
         
               (4)
            
            
               Għalhekk, jenħtieġ li r-rekwiżiti għall-iżolament ta' qabel l-esportazzjoni u l-ittestjar għall-AHS ta' żwiemel irreġistrati maħsuba għad-dħul temporanju fl-Unjoni jiġu adattati fil-mudell taċ-ċertifikat tas-saħħa għal dħul temporanju ta' żwiemel irreġistrati minn pajjiżi terzi assenjati lill-grupp E li ġew stabbiliti fl-Anness II(E) tad-Deċiżjoni 92/260/KEE, filwaqt li jitqies l-istatus uffiċjali tal-OIE bħala ħielsa mill-AHS tal-Alġerija, tal-Kuwajt, tal-Marokk, tal-Oman, tal-Qatar, tat-Tuneżija u tat-Turkija.
            
         
               (5)
            
            
               Id-Deċiżjoni tal-Kummissjoni 2004/211/KE (5) tistabbilixxi lista ta' pajjiżi terzi u ta' partijiet mit-territorji tagħhom li minnhom l-Istati Membri jridu jawtorizzaw l-importazzjonijiet fl-Unjoni tal-ekwidi ħajjin u tas-semen, l-ova u l-embrijuni tal-ispeċi ekwina.
            
         
               (6)
            
            
               L-awtoritajiet kompetenti tal-Emirati Għarab Magħquda talbu l-awtorizzazzjoni għall-importazzjonijiet fl-Unjoni ta' ova u ta' embrijuni tal-ispeċi ekwina. Dawn diġà ppreżentaw ċertifikat u kwestjonarju għall-approvazzjoni ta' tim wieħed ta' ġbir u ta' produzzjoni tal-embrijuni.
            
         
               (7)
            
            
               Skont l-Artikolu 5 tad-Deċiżjoni 2004/211/KE, l-Istati Membri jridu jawtorizzaw l-importazzjonijiet ta' ova u ta' embrijuni tal-ispeċi ekwina minn pajjiżi terzi jew minn partijiet tat-territorju ta' pajjiżi terzi elenkati fil-kolonni 2 u 4 tal-Anness I ta' dik id-Deċiżjoni rispettivament li minnhom importazzjonijiet permanenti ta' ekwidi rreġistrati u ta' ekwidi għat-tgħammir u għall-produzzjoni huma awtorizzati wkoll. L-Emirati Għarab Magħquda huma diġà elenkati għad-dħul temporanju ta' żwiemel irreġistrati, għall-importazzjonijiet ta' żwiemel irreġistrati u għall-importazzjonijiet ta' semen ta' żwiemel irreġistrati.
            
         
               (8)
            
            
               Peress li l-Emirati Għarab Magħquda jissodisfaw il-kundizzjonijiet tas-saħħa tal-annimali għall-importazzjonijiet ta' żwiemel irreġistrati u s-semen tagħhom, u l-awtoritajiet kompetenti ta' dak il-pajjiż ipprovdew informazzjoni sodisfaċenti dwar l-approvazzjoni ta' tim ta' ġbir u ta' produzzjoni tal-embrijuni, jenħtieġ li l-Istati Membri jkunu awtorizzati li jimportaw ova u embrijuni ta' ekwini minn dak il-pajjiż.
            
         
               (9)
            
            
               Għalhekk, jenħtieġ li d-Deċiżjonijiet 92/260/KEE u 2004/211/KE jiġu emendati skont dan.
            
         
               (10)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II(E) tad-Deċiżjoni 92/260/KEE huwa emendat skont l-Anness I ta' din id-Deċiżjoni.
   Artikolu 2
   L-Anness I tad-Deċiżjoni 2004/211/KE huwa emendat skont l-Anness II ta' din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, il-11 ta' Ottubru 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 268, 14.9.1992, p. 54.
   
      (2)  ĠU L 192, 23.7.2010, p. 1.
   
      (3)  Id-Deċiżjoni tal-Kummissjoni 92/260/KEE tal-10 ta' April 1992 dwar kundizzjonijiet tas-saħħa tal-annimali u ċertifikazzjoni veterinarja għal dħul temporanju ta' żwiemel irreġistrati (ĠU L 130, 15.5.1992, p. 67).
   
      (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2017/A27_RESO_2017_AHS.pdf
   
      (5)  Id-Deċiżjoni tal-Kummissjoni 2004/211/KE tas-6 ta' Jannar 2004 li tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' equidae ħajjin u ta' semen, ova u embrijuni tal-ispeċi ekwina, u li temenda d-Deċiżjonijiet 93/195/KEE u 94/63/KE (ĠU L 73, 11.3.2004, p. 1).
   
      ANNESS I
      L-Anness II(E) tad-Deċiżjoni 92/260/KEE huwa emendat kif ġej:
      
                  (1)
               
               
                  fil-punt (d) tat-Taqsima III, l-ewwel inċiż jiġi sostitwit b'dan li ġej:
                  
                              “—
                           
                           
                              il-pajjiż minn fejn intbagħat,
                              
                                          (i)
                                       
                                       
                                          jew f'ċentru ta' iżolament (3), jew
                                       
                                    
                                          (ii)
                                       
                                       
                                          f'każ li jkun intbagħat mill-Alġerija, mill-Kuwajt, mill-Marokk, mill-Oman, mill-Qatar, mit-Tuneżija, mit-Turkija (1) jew mill-Emirati Għarab Magħquda, f'postijiet nominati taħt is-sorveljanza uffiċjali veterinarja (3),”;
                                       
                                    
                        
            
                  (2)
               
               
                  fir-raba' inċiż tal-punt (i) tat-Taqsima III, il-punt (ii) jiġi sostitwit b'dan li ġej:
                  
                              “(ii)
                           
                           
                              darba, imwettaq fuq kampjun ta' demm meħud fi żmien 10 ijiem mill-esportazzjoni fi …(5), b'reazzjoni negattiva, jekk irid jintbagħat mill-Alġerija, mill-Kuwajt, mill-Marokk, mill-Oman, mill-Qatar, mit-Tuneżija, mit-Turkija (1) jew mill-Emirati Għarab Magħquda (3) (4);”.
                           
                        
            
   
      ANNESS II
      Fl-Anness I tad-Deċiżjoni 2004/211/KE, l-annotazzjoni tal-Emirati Għarab Magħquda tiġi sostitwita b'dan li ġej:
      
         
                     “AE
                  
                  
                     L-Emirati Għarab Magħquda
                  
                  
                     AE-0
                  
                  
                     Il-pajjiż kollu
                  
                  
                     E
                  
                  
                     X
                  
                  
                     X
                  
                  
                     X
                  
                  
                     —
                  
                  
                     —
                  
                  
                     X
                  
                  
                     —
                  
                  
                     —
                  
                  
                     X”